Lapdoeke vir moeder aarde
JY LEES NOU Lapdoeke vir moeder aarde
Die Ouma Hart-produkreeks het ontstaan nadat 'n ouma self begin het om produkte te maak om haar kleinkinders mee te bederf toe sy besef hoe duur babaprodukte is.
Die reeks bestaan uit babadoeke, -linne en -bykomstighede, en word volgens behoeftes en babakamers se kleurskemas gemaak. Die lapdoeke is nie net bekostigbaar nie, maar sien ook om na moeder aarde en is goed vir baba se boude.
Weggooidoeke is gerieflik, maar het jare en selfs dekades nodig om af te breek. Dit besoedel die grond en waterbronne omdat dit nadelige chemikalieë bevat. Die lapdoek bestaan uit drie dele met 'n vierde opsionele deel.
Die eerste laag word gemaak van natuurlike waterabsorberende materiaal. Die tweede laag is 'n drielaag-ekstra-absorberende insetsel om vog weg van die lyf te hou. Die doek word met 'n doekspeld of Snappy vasgemaak.
Die derde laag is 'n waterbestande broekie. Die vierde, opsionele deel is 'n bykomende bamboesvoering wat op die drielaagdeel geplaas word. Dit hou die baba ekstradroog, en indien daar 'n vuil doek is, kan die voering eenvoudig weggegooi word.